CELEX: 62013CN0602
Language: lv
Date: 2013-11-25 00:00:00
Title: Lieta C-602/13: Lūgums sniegt prejudiciālu nolēmumu, ko 2013. gada 25. novembrī iesniedza Juzgado de Primera Instancia n °2 de Santander (Spānija) — Banco Bilbao Vizcaya Argentaria, S.A./Fernando Quintano Ujeta un María Isabel Sánchez García

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 31/4
            
         Lūgums sniegt prejudiciālu nolēmumu, ko 2013. gada 25. novembrī iesniedza Juzgado de Primera Instancia no 2 de Santander (Spānija) — Banco Bilbao Vizcaya Argentaria, S.A./Fernando Quintano Ujeta un María Isabel Sánchez García
   
   (Lieta C-602/13)
   2014/C 31/06
   Tiesvedības valoda — spāņu
   
      Iesniedzējtiesa
   
   
      Juzgado de Primera Instancia no 2 de Santander
   
   
      Lietas dalībnieki pamata procesā
   
   
      Prasītāja: Banco Bilbao Vizcaya Argentaria, S.A.
   
   
      Atbildētāji: Fernando Quintano Ujeta un María Isabel Sánchez García
   
   
      Prejudiciālie jautājumi
   
   
               1)
            
            
               Vai atbilstoši Padomes 1993. gada 5. aprīļa Direktīvai 93/13/EK (1) par negodīgiem noteikumiem patērētāju līgumos, īpaši tās 6. panta 1. punktam un 7. panta 1. punktam, lai nodrošinātu patērētāju un lietotāju aizsardzību atbilstoši līdzvērtības un efektivitātes principiem, valsts tiesai, ja tā konstatē negodīgu līguma noteikumu par nokavējuma procentiem, jebkāda veida nokavējuma procenti, arī tādi, kuru piemērošana var izrietēt, papildus piemērojot valsts tiesību normas, piemēram, Civilkodeksa 1108. pantu, Likuma Nr. 1/2013 2. pārejas noteikumu kopā ar Hipotekārā likuma 114. pantu, vai Karaļa Dekrētlikuma Nr. 6/2012 4. pantu, ir jāatzīst par spēkā neesošiem, un tai nav saistoši nekāda veida pārrēķini, kurus pakalpojumu sniedzēji var būt veikuši atbilstoši Likuma Nr. 1/2013 2. pārejas noteikumam?
            
         
               2)
            
            
               Vai Likuma Nr. 1/2013 2. pārejas noteikums ir jāinterpretē tādējādi, ka tas nevar radīt šķērsli patērētāju interešu aizsardzībai?
            
         
               3)
            
            
               Vai atbilstoši Padomes 1993. gada 5. aprīļa Direktīvai 93/13/EK par negodīgiem noteikumiem patērētāju līgumos, īpaši tās 6. panta 1. punktam un 7. panta 1. punktam, lai nodrošinātu patērētāju un lietotāju aizsardzību atbilstoši līdzvērtības un efektivitātes principiem, valsts tiesai, ja tā konstatē negodīgu noteikumu attiecībā uz paātrinātu atmaksu, ir jānosaka, ka šis noteikums nav uzskatāms par līguma daļu un jāveic atbilstoši secinājumi, pat ja pakalpojumu sniedzējs ir nogaidījis maksimālo valsts tiesību aktā paredzēto laika posmu?
            
         
      (1)  OV L 95, 29. lpp.